ประกาศคณะกรรมการการนิคมอุตสาหกรรมแห่งประเทศไทยประกาศคณะกรรมการการนิคมอุตสาหกรรมแห่งประเทศไทยเรื่องหลักเกณฑ์การกำหนดจำนวนและระยะเวลาให้คนต่างด้าวเข้ามาอยู่ในราชอาณาจักรและการกำหนดตำแหน่งหน้าที่การทำงานให้คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักรได้รับอนุญาตให้ทำงานในนิคมอุตสาหกรรม[๑] โดยที่เป็นการสมควรปรับปรุงหลักเกณฑ์การพิจารณาอนุญาตให้นำคนต่างด้าวซึ่งเป็นช่างฝีมือหรือผู้ชำนาญการเข้ามาอยู่ในราชอาณาจักรและทำงานในนิคมอุตสาหกรรมและการพิจารณาอนุญาตให้คู่สมรสและบุคคลซึ่งอยู่ในอุปการะของช่างฝีมือหรือผู้ชำนาญการเข้ามาอยู่ในราชอาณาจักรอาศัยอำนาจตามความในมาตรา๔๕ แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔) พ.ศ.๒๕๕๐ และมาตรา ๔๖ แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการการนิคมอุตสาหกรรมแห่งประเทศไทยจึงออกประกาศไว้ดังต่อไปนี้ข้อ๑ ให้ยกเลิกประกาศคณะกรรมการการนิคมอุตสาหกรรมแห่งประเทศไทยที่ ๓/๒๕๔๖ เรื่อง หลักเกณฑ์การพิจารณาอนุญาตให้นำคนต่างด้าวซึ่งเป็นช่างฝีมือหรือผู้ชำนาญการเข้ามาอยู่ในราชอาณาจักรและทำงานในนิคมอุตสาหกรรมและการพิจารณาอนุญาตให้คู่สมรสและบุคคลซึ่งอยู่ในอุปการะของช่างฝีมือหรือผู้ชำนาญการเข้ามาอยู่ในราชอาณาจักรลงวันที่ ๑๒ มิถุนายน ๒๕๔๖ข้อ๒ ในประกาศนี้ผู้ประกอบกิจการ หมายความถึง ผู้ประกอบอุตสาหกรรมผู้ประกอบการบริการ หรือผู้ประกอบพาณิชยกรรม ซึ่งได้รับอนุญาตให้ประกอบกิจการในนิคมอุตสาหกรรมคนต่างด้าว หมายความว่าบุคคลธรรมดาที่ไม่มีสัญชาติไทยซึ่งเป็นช่างฝีมือหรือผู้ชำนาญการคู่สมรส หมายความว่าภรรยาหรือสามีที่ชอบด้วยกฎหมายของคนต่างด้าวบุคคลซึ่งอยู่ในอุปการะ หมายความถึง บิดา มารดาและบุตรที่ชอบด้วยกฎหมายของคนต่างด้าวข้อ๓ ผู้ประกอบกิจการที่ประสงค์จะนำคนต่างด้าวเข้ามาอยู่ในราชอาณาจักรและทำงานในนิคมอุตสาหกรรมรวมทั้งคู่สมรสและบุคคลซึ่งอยู่ในอุปการะของคนต่างด้าวดังกล่าวเข้ามาอยู่ในราชอาณาจักรให้ยื่นคำขอต่อกนอ. ตามแบบที่ กนอ. กำหนดข้อ๔ ให้ กนอ.พิจารณาอนุญาตให้ผู้ประกอบกิจการนำคนต่างด้าวเข้ามาในราชอาณาจักรตามจำนวนและระยะเวลาเพื่อทำงานในนิคมอุตสาหกรรมโดยพิจารณาจากประเภทกิจการ เงินทุนจดทะเบียนจำนวนคนงานไทยและพื้นที่ประกอบกิจการของผู้ประกอบกิจการตามที่กำหนดไว้ในบัญชี ๑และบัญชี ๒ ท้ายประกาศนี้ข้อ๕ คู่สมรสและบุคคลซึ่งอยู่ในอุปการะของคนต่างด้าวจะได้รับอนุญาตให้อยู่ในราชอาณาจักรได้ไม่เกินระยะเวลาที่คนต่างด้าวได้รับอนุญาตให้อยู่ในราชอาณาจักรคู่สมรสที่จะขออนุญาตเข้ามาอยู่ในราชอาณาจักรต้องยื่นหลักฐานซึ่งแสดงความเป็นคู่สมรสที่ชอบด้วยกฎหมายสำหรับบุคคลซึ่งอยู่ในอุปการะของคนต่างด้าวต้องยื่นหลักฐานซึ่งแสดงความเป็นบิดา มารดาหรือบุตรที่ชอบด้วยกฎหมายที่มีอายุไม่เกินยี่สิบปีบริบูรณ์กรณีบุตรของคนต่างด้าวตามวรรคสามที่ได้รับอนุญาตให้อยู่ในราชอาณาจักรและได้อาศัยอยู่ในราชอาณาจักรจนมีอายุครบยี่สิบปีบริบูรณ์แต่มีความประสงค์จะอยู่ในราชอาณาจักรกับคนต่างด้าวต่อไปอีกต้องยื่นหลักฐานที่แสดงว่ากำลังศึกษาอยู่ในสถาบันการศึกษาที่กระทรวงศึกษาธิการรับรองเพื่อประกอบการพิจารณาว่าจะอนุญาตให้อยู่ในราชอาณาจักรต่อไปหรือไม่แต่การอนุญาตดังกล่าวจะอนุญาตให้ได้เพียงระยะเวลาที่อายุของบุตรของคนต่างด้าวนั้นไม่เกินยี่สิบห้าปีบริบูรณ์เว้นแต่บุตรดังกล่าวเป็นผู้ทุพพลภาพและหาเลี้ยงตัวเองมิได้และจะพิจารณาอนุญาตให้อยู่ได้ไม่เกินระยะเวลาที่อนุญาตให้คนต่างด้าวอยู่ในราชอาณาจักรข้อ๖ ให้ กนอ.พิจารณาอนุมัติตำแหน่งหน้าที่การงานของคนต่างด้าวซึ่งได้รับอนุญาตให้อยู่ในราชอาณาจักรตามข้อ๔ ได้รับอนุญาตทำงานในนิคมอุตสาหกรรมตามหลักเกณฑ์ ดังนี้(๑)ตำแหน่ง DIRECTOR ต้องเป็น DIRECTOR ด้านใดด้านหนึ่งของผู้ประกอบกิจการเช่น MANAGING DIRECTOR MARKETING DIRECTOR หรือ FINANCIAL DIRECTOR เป็นต้นกรณีที่ได้รับอนุมัติตำแหน่งMANAGING DIRECTOR แล้วจะไม่ได้รับการพิจารณาอนุมัติในตำแหน่ง GENERAL MANAGER อีก เว้นแต่กรณีเป็นผู้ประกอบกิจการที่มีคุณสมบัติตาม (๓)(๒)ตำแหน่ง PRESIDENT และตำแหน่งด้าน FINANCE หรือ ADMINISTRATIVE หรือ GENERAL AFFAIRS จะอนุญาตให้ได้เฉพาะกรณีดังนี้(ก)ผู้ประกอบกิจการมีคนต่างด้าวถือหุ้นเกินกว่าร้อยละห้าสิบของทุนจดทะเบียนและมีเงินลงทุนไม่ต่ำกว่ายี่สิบล้านบาท หรือมีคนต่างด้าวถือหุ้นร้อยละหนึ่งร้อย(ข)ผู้ประกอบกิจการมีคนต่างด้าวถือหุ้นต่ำกว่าร้อยละห้าสิบของทุนจดทะเบียนแต่มีมูลค่าหุ้นในทุนจดทะเบียนไม่ต่ำกว่าห้าสิบล้านบาท(๓)ตำแหน่งผู้ช่วย (ASSISTANT) ของผู้บริหารระดับสูงและผู้ช่วยด้านโรงงานจะอนุญาตได้ต้องเป็นผู้ประกอบกิจการที่มีคนต่างด้าวถือหุ้นเกินกว่าร้อยละห้าสิบของทุนจดทะเบียนและมีเงินลงทุนไม่ต่ำกว่าหนึ่งร้อยล้านบาท โดยจะพิจารณาอนุญาตตามความจำเป็น เช่นการประกอบกิจการมีผลิตภัณฑ์ที่ได้จากการผลิตมากกว่าหนึ่งผลิตภัณฑ์หรือมีโรงงานหรือสถานประกอบการมากกว่าหนึ่งแห่งซึ่งอยู่ต่างท้องที่กันภายในนิคมอุตสาหกรรมเป็นต้น(๔)ตำแหน่งด้าน MARKETING ด้าน EXPORT และด้าน SALES จะพิจารณาอนุญาตให้ตำแหน่งละหนึ่งอัตราแต่ถ้าผู้ประกอบกิจการมีตลาดหลายแห่งแบ่งตามพื้นที่ (ZONE) ต่างๆกัน เช่น ทวีปเอเซีย ทวีปยุโรป ทวีปอเมริกาเหนือ เป็นต้นอาจจะพิจารณาให้มากกว่าหนึ่งอัตราก็ได้ข้อ๗ กรณีตามข้อ ๔เมื่อผู้ประกอบกิจการได้ดำเนินกิจการแล้วและมีความจำเป็นที่จะต้องขออนุญาตนำคนต่างด้าวเข้ามาอยู่ในราชอาณาจักรและทำงานในนิคมอุตสาหกรรมเพิ่มเติมให้กนอ. พิจารณาอนุญาตได้หากปรากฏว่าผู้ประกอบกิจการนั้น(๑)มีโรงงานหรือสถานประกอบการอยู่หลายแห่งในนิคมอุตสาหกรรมหรือมีโรงงานหรือสถานประกอบการแห่งเดียวแต่มีหลายโครงการ(๒)การประกอบการมีเวลาทำการหลายกะ (SHIFT)(๓)มีการเปลี่ยนแปลงหรือปรับปรุงขบวนการผลิต ขยายกำลังการผลิตหรือติดตั้งเครื่องจักรใหม่ ตลอดจนได้ปรับปรุงประสิทธิภาพหรือมาตรฐานผลิตภัณฑ์(๔)ขาดแคลนช่างฝีมือ ผู้ชำนาญการที่เป็นคนไทยในสาขาวิชานั้น ๆหรือคนงานไทยยังไม่สามารถรับการถ่ายทอดเทคนิคต่าง ๆ ได้ทั้งนี้ตั้งแต่บัดนี้เป็นต้นไปประกาศ ณ วันที่ ๑๐มิถุนายน พ.ศ. ๒๕๕๑ระเฑียร ศรีมงคลประธานกรรมการการนิคมอุตสาหกรรมแห่งประเทศไทย[เอกสารแนบท้าย]๑.บัญชี ๑ จำนวนของคนต่างด้าวที่จะอนุญาต ให้เข้ามาอยู่ในราชอาณาจักรและทำงานในนิคมอุตสาหกรรม๒.บัญชี ๒ ระดับตำแหน่งและระยะเวลาการอนุญาต(ดูข้อมูลจากภาพกฎหมาย)วัชศักดิ์/จัดทำ๗ กรกฎาคม ๒๕๕๑ศิรวัชร์/ปรับปรุง.๒ มีนาคม ๒๕๕๙[๑] ราชกิจจานุเบกษา เล่ม ๑๒๕/ตอนพิเศษ ๑๐๙ ง/หน้า ๕๒/๓๐ มิถุนายน ๒๕๕๑